Sparekassen Hobro præsenterer et årsresultat med små 50 millioner i overskud. Det bedste siden 2007.

Sparekassen Hobros årsregnskab for 2012 viser et overskud på 48,2 millioner kroner før skat. Det er det bedste resultat for sparekassen siden 2007. Direktør Per Sønderup betegner resultatet som tilfredsstillende. Overskuddet svarer til 35,7 millioner efter skat. I 2011 var resultatet negativt med 16,4 millioner efter skat. Fremtiden ser lys ud for sparekassen. - Sparekassens årsresultat for 2013 afhænger af, om det bliver i år, der kommer gang i samfundsøkonomien, men med de nu kendte forudsætninger venter sparekassen et 2013-resultat før kursreguleringer, nedskrivninger og skat på mellem 85 og 90 millioner kroner, skriver Sparekassen Hobro i en pressemeddelelse.